ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02670004816
ขอให้เร่งดำเนินการซ่อมแซมไฟฟ้าส่องสว่างริมทาง บริเวณซอยสุวินทวงศ์ 86 แขวงลำผักชี เขตหนองจอก กรุงเทพมหานคร จุดสังเกตบริเวณดังกล่าวตั้งอยู่ระหว่างหมู่บ้านภัสสร 13 และโรงเรียนสุเหร่าลำแขก เนื่องจากวันที่ 20 ตุลาคม 2566 ผู้ร้องได้ดำเนินการแจ้งเรื่องร้องเรียนผ่านแอปพลิเคชัน Traffy Fondue (ผู้ร้องไม่ทราบชื่อหน่วยงานที่รับเรื่องที่แน่ชัด) ตามเลขที่รับเรื่อง 2023-ACNF68 จากนั้นเมื่อระยะเวลาผ่านไปประมาณ 2 วัน มีข้อความตอบกลับมาแจ้งว่า "1.การไฟฟ้านครหลวงเขตลาดกระบังทำการประสานเรื่องไปยังการไฟฟ้าสาขาหนองจอก เนื่องจากการไฟฟ้านครหลวงเขตลาดกระบังประสานเรื่องไปยังสำนักงานเขตหนองจอกดำเนินการออกหนังสือแจ้งไปยังการไฟฟ้านครหลวงเขตลาดกระบังต่อไป 2.สำนักงานเขตหนองจอกประสานส่งเรื่องต่อไปยังการไฟฟ้านครหลวงเขตลาดกระบัง เนื่องจากกรณีปัญหาไฟฟ้าดับตามที่แจ้งนั้น สำนักงานเขตหนองจอกขอเรียนส่งเรื่องและยืนยันให้การไฟฟ้านครหลวงเขตลาดกระบังดำเนินการซ่อมแซมต่อไป จากนั้นวันที่ 21 ตุลาคม 2566 มีข้อความส่งกลับมายังผู้ร้องเพื่อขอข้อมูลเพิ่มเติมเกี่ยวกับ ซอย แยก ถนน เสาเลขที่หน้าบ้าน สถานที่ตั้งและหมายเลขโทรศัพท์ของผู้ร้อง จากนั้นผู้ร้องจึงทำการแจ้งข้อมูลกลับไป จากนั้นไม่มีการติดต่อกลับใดมายังผู้ร้องอีก จากนั้นผู้ร้องได้ทำการติดตามความคืบหน้าของเรื่อง แต่ไม่มีข้อความตอบกลับมาแจ้งผู้ร้องแต่อย่างใด จากนั้นวันที่ 20 ธันวาคม 2566 ผู้ร้องติดต่อสอบถามความคืบหน้าของเรื่องอีกครั้งแต่ไม่มีการแจ้งความคืบหน้าของเรื่องแต่อย่างใด ต่อมาวันที่ 31 ธันวาคม 2567 ผู้ร้องจึงทำการสอบถามความคืบหน้าของเรื่องอีกครั้ง แต่ไม่มีการแจ้งความคืบหน้าของเรื่องแต่อย่างใด ซึ่งผู้ร้องแจ้งว่าประสบปัญหาไฟฟ้าส่องสว่างริมทางชำรุด ส่งผลให้ในพื้นที่มีความมืด ซึ่งภายในซอยจะมีประชาชนอาศัยอยู่เป็นจำนวนมาก เนื่องจากมีหอพัก และอพาร์ทเม้นท์ จำนวนมากและไม่สามารถสัญจรเข้า-ออกในพื้นที่ได้อย่างสะดวก อีกทั้งผู้ร้องแจ้งว่าตนเองเคยประสบปัญหามีบุคคลทำการบุกรุกเข้ามาด้านในของบ้าน แต่เมื่อผู้ร้องทำการเปิดดูกล้องวงจรปิดที่ได้ทำการติดตั้งไว้บริเวณด้านหน้าของบ้าน แต่ไม่สามารถมองได้ชัดเจน เนื่องจากบริเวณดังกล่าวมีความมืด และมักจะมีกลุ่มแรงงานต่างด้าวเข้ามายืนพูดคุยกันเสียงดังบริเวณข้างบ้านของผู้ร้องส่งผลให้ผู้ร้องเกิดความหวาดกลัวเป็นอย่างมาก จากกรณีดังกล่าวผู้ร้องเห็นว่ามีการติดต่อแจ้งเรื่องไปเป็นระยะเวลานานแล้ว จึงประสงค์ให้ทางหน่วยงานเร่งดำเนินการ เพื่อบรรเทาความเดือดร้อน (ผู้ร้องยินดีเปิดเผยชื่อ-นามสกุลและหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata